**06.07.2017.**

**Atbildes uz jautājumiem Nr.6**

**Atklāta konkursa “Ēkas Ķīpsalas iela 6B, Rīgā, pārbūve, paaugstinot ēkas energoefektivitāti un izmantojot videi draudzīgus celtniecības materiālus un izstrādājumus, RTU Inženierzinātņu un viedo tehnoloģiju centra vajadzībām”, ID Nr. RTU-2017/50, komisija ir saņēmusi potenciālā pretendenta jautājumus par konkursa nolikumu un sniedz šādas atbildes:**

**1. Jautājums.**Atklāta konkursa nolikuma 2.3.3.1 punktā ir noteikts, ka tehniskā un finanšu piedāvājuma sastāvā ir jāiesniedz: *Tāmju komplekts, kas aizpildītas saskaņā ar tehnisko specifikāciju un atbilstoši 03.05.2017. Ministru kabineta noteikumiem Nr.239 “Noteikumi par Latvijas būvnormatīvu* ***LBN 501-17*** *“Būvizmaksu noteikšanas kārtība”” (nolikuma 6.1. pielikums).*

Atbilstoši 6.1 pielikums savukārt ir noformēts atbilstoši **LBN 501-15** noteikumiem. LBN 501-17 paredz būtiski atšķirīgus nosacījumus tāmju noformēšanai, t.sk., sociālā nodokļa darba devēja daļa 23,59% ir iekļauta tiešo izmaksu - darba samaksas likmes sastāvā, kā arī citas izmaiņas. Lūdzam precizēt un noteikt, ka tāmes jāiesniedz atbilstoši LBN 501-17 vai arī atbilstoši LBN 501-15, ko pieļauj LBN 501-17 pārejas noteikumu 3. punkts:

*Būvprojektiem, kuri saskaņoti (akceptēti) vai iesniegti saskaņošanai būvvaldē līdz šo noteikumu spēkā stāšanās dienai, piemēro Ministru kabineta 2015. gada 30. jūnija noteikumus Nr. 330 "Noteikumi par Latvijas būvnormatīvu LBN 501-15 "Būvizmaksu noteikšanas kārtība"". Būvprojektiem, kuri tiek izstrādāti, pamatojoties uz plānošanas un arhitektūras uzdevumiem, kas izsniegti līdz šo noteikumu spēkā stāšanās dienai, vai būvatļaujām, kas izdotas no 2014. gada 1.oktobra līdz šo noteikumu spēkā stāšanās dienai, var piemērot Ministru kabineta 2015. gada 30.jūnija noteikumus Nr. 330 "Noteikumi par Latvijas būvnormatīvu LBN 501-15 "Būvizmaksu noteikšanas kārtība"".*

Ievērojot šo, pasūtītāja 06.07.2017 sniegtā atbilde nesniedz atbildi uz jautājumu, jo norādītais ka tāmju komplekts jāsagatavo atbilstoši 6.1 pielikumam nozīmē, ka tāmes tiks sagatavotas atbilstoši LBN 501-15, kas savukārt ir pretrunā ar atbildē sniegto norādi tāmes sagatavot atbilstoši LBN 501-17.

**1. Atbilde. Saskaņā ar konkursa nolikuma 2.3.punkta 2.3.3.1.apakšpunktu pretendentam piedāvājumā jāiekļauj Tāmju komplekts, kas aizpildīts saskaņā ar tehnisko specifikāciju un atbilstoši nolikuma 6.1. pielikumam, kas ir sagatavots atbilstoši LBN 501-15.**